முன்னாள் அமைச்சர் அதாவுல்லாவுக்கு, அடுத்த நபராகக் கட்சிக்குள் இருந்து வந்த உதுமாலெப்பை, கொஞ்சக் காலமாக, ஒதுக்கப்பட்டு வந்ததாகக் கூறப்படுகிறது. கட்சிக்குள் இருக்கும் கனிஷ்ட நிலையிலுள்ள சிலரின் ஆலோசனைகளுக்கும் பேச்சுகளுக்கும் கட்சித் தலைவர் அதாவுல்லா முன்னுரிமை வழங்கி வந்ததாகவும், மேற்படி கனிஷ்ட நிலையிலுள்ளவர்கள் உதுமாலெப்பையை விமர்சித்துப் பேசியபோது, அவற்றைக் கண்டும் காணாமல், அதாவுல்லா இருந்து வந்ததாகவும் கூறப்படுகிறது.